شەفەق نیوز/ وەزارەت تەندروسی وژینگەی عراق، ئمڕوو سێشەممە، نیشانەی گەشەی رخبەریگ لە هەڵوێست پەتاگە لەوڵاتەگە کرد، وە بەرزەوبوین رێژەی تووشهاتنەکان وە ژمارەیل بیوەرینیگ.
وەزارەتەگە لەبەیانامەیگ وت: هەفتەی گوزەیشتە تۆمارکردن ژمارەیگ هەفتانە رەسیە ٥١٣٨٧ تووشهاتن وەخوەی دی، و هەمیش تۆمارکردن ٢٥٠ مردن لەوەر پەتاگە، ک خوەی لەوەر گردەوبوین و قەرەباڵغی لە شوونە گشتیەکان وەبی دەمامەک هات.
وتیش؛ وەردەوامی لە خەمسەردی لە ریکارە مقەیەتیەکان وبڕیارەیل دەسەی باڵای تەندروسی و سەڵامەتی نیشتمانی و بەیاننامەیل وەزارت تەندروسی بوودە هووکار وەردەوامی رێژەیل تووشهاتن ومردنەکان ک شایەت هەڕەشەی سیستەم تەندروسی نیشتمانی بیەێد لەوەر زیایبوین ژمارەی تووشهاتنەکان لە توانای دامەزراوە تەندروسیەکان.
